**KRUGOVI OKO GLAVE I SRCA**

* Evo, još malo, i opet će Svi Sveti - reče baka pomalo sjetno.
* Ti si doživjela već mnoge blagdane, zar ne? - upitao sam je
* Da. Već toliko da mi je pomalo sav život postao blagdan. - reče baka s osmijehom

Samo što su mi blagdani, i svi dani, sve brži i brži.

* Sve brži i brži?

Meni se čini da blagdane treba dugo čekati…

Nisam baš posve razumio što mi je baka time htjela reči pa sam je pitao:

* A zašto se ovaj blagdan zove Svi sveti?
* Vidiš, ovdje u kalendaru je uz svaki nadnevak zapisano jedno ime.

Ili više njih.

Tako se svakog dana prisjetimo nekog sveca, neka svetice…

* Aha! - uskliknuo sam

Na blagdan Svih svetih prisjetimo se svih njih zajedno?!

* Da… - potvrdi baka

Ali ne samo njih.

Nego i svih onih za koje možda i ne znamo.

Svih onih koji su živjeli pomalo neprimjetno.

Onih koji su imali srce za drugoga.

* Želiš reči da su svi sveci umrli? - upitao sam pomalo zabrinuto.
* Ma ne - nasmije se baka

Ima ih u svakom vremenu.

U svakom vremenu ima ljudi koji imaju srce za drugoga.

A zašto im se ne vide oni krugovi oko glave… kao svecima na oltaru?

* Misliš aureole?! - baka se smijala sve srdačnije

Ima ljudi uz koje se, jednostavno osjećaš lijepo.

Iz kojih zrači dobrota…

To je njihova aureola.

Sad sam se ja počeo smijati.

* Što ti je?- upita me baka.
* Pa zamišljam tebe… i mamu i tatu… s krugovima oko glave - rekao sam kroz smijeh

li oko srca…

* Oko srca. Oko srca.

Ta ti je dobra - suglasi se baka i nježno me zagrli.

Stjepan Luce

REDOSLIJED DOGAĐAJA U PRIČI

Baka je sjetna jer dolaze Svi sveti.

Dječak pita baku zašto se Svi sveti zovu tako.

Baka govori da na kalendaru pokraj svakog datuma piše ime nekog sveca kojeg se prisjećamo.

Dječak zaključuje da se za Svi svete prisjećamo svih njih zajedno.

Dječak je zabrinut jer misli da su svi sveci umrli.

Baka mu govori da u svakom vremenu ima svetaca.

Dječak se pita zašto nemaju aureole oko glave.

Baka mu govori da su sveci koji žive zapravo dobri ljudi.

Dječak se smije jer zamišlja baku, mamu i tatu s aureolama oko glave i srca.

Baka se također nasmije.

Baka nježno grli dječaka.

1. Tko razgovara u priči?
2. baka i djed
3. dječak i djed
4. baka i dječak
5. Baka i dječak razgovaraju o prazniku koji se zove Svi \_\_\_\_\_\_\_\_\_\_\_\_\_\_\_\_.
6. Dječak je zamislio baku, mamu i tatu s krugovima oko \_\_\_\_\_\_\_\_\_\_\_\_\_\_\_ i srca.